**Ventilordningen" - kommunal kompensasjonsordning til lokale virksomheter i Sør-Aurdal del 3 søknadsfrist 21.10.2021**

Regjeringen har bevilget midler til kommunene for at kommunene skal kunne støtte opp om lokale virksomheter der statlige ordninger ikke treffer godt nok. Lokale forhold skal legges til grunn.

Sør-Aurdal kommune har fått tildelt 250.000 kr.

Målgruppe

Målgruppen for denne kompensasjonsordningen er lokale virksomheter i Sør-Aurdal som er særlig hardt rammet av lokale eller nasjonale smitteverntiltak på grunn av koronapandemien innen reiselivet. og som har falt helt eller delvis utenfor andre ordninger.

Søkere må ha være en kommersiell virksomhet og ha forretningsadresse i Sør-Aurdal. Det må være minst en ansatt i virksomheten for at virksomheten skal kunne motta støtte gjennom ordningen.

Virksomheter kan søke på bakgrunn av omsetningssvikt i juni 2021 eller søke tilskudd til å gjennomføre tiltak og arrangement som kan kompensere for omsetningssvikt og tap på grunn av utsatte arrangement.

Krav

For å kunne motta kompensasjon fra denne ordningen må søkerne bekrefte følgende:

* Virksomheten må være turistrelatert og ha organisasjonsnummer registrert i Brønnøysundregistrene for å kunne motta støtte.
* Virksomheten har vært indirekte eller direkte berørt av strenge smittevernstiltak
* Virksomheten driver kommersiell virksomhet
* Virksomheten har minst én ansatt
* Virksomheten har forretningsadresse i Sør-Aurdal kommune
* Virksomheten er skattepliktig til Norge
* Virksomheter er ikke under konkursbehandling
* Virksomheten har ikke ubetalte skatter, avgifter og forskuddstrekk forfalt før 29. februar 2020
* Virksomheten må fremlegge omsetningstall for mars,april, mai for årene 2021 og 2019
* Virksomheten følger relevante lovbestemmelser knyttet til lønn

I søknaden må virksomheten oppgi hvor mye den har mottatt i offentlig støtte under koronakrisen og hvilken type støtte dette er.

**Ordningen gjelder ikke:**

* Virksomheter med forretningsadresse utenfor Sør-Aurdal kommune
* Virksomheter innenfor kommunens egenregi
* Eksterne rettssubjekter som enten er fullfinansiert eller får inntektene sine fastsatt av det offentlige
* Finanssektoren
* Ideelle og frivillige organisasjoner
* Virksomheter som er under konkursbehandling
* Virksomheter som er under frivillig eller tvungen avvikling.
* Virksomheter uten ansatte.

Ved mange søknader vil større virksomheter og virksomheter som ikke tidligere har mottatt støtte bli prioritert.

Søknader kan sendes inn via regionalforvaltning.no eller til postmottak@sor-aurdal.kommune.no   Søknaden merkes **Ventilordning 2021 del 3**

Søknadsfrist 21.oktober

Videre saksbehandling

Ved spørsmål ta kontakt med saksbehandler Stig Solbrekken:- stig.solbrekken@sor-aurdal.kommune.no. Etter søknadsfristen utløp 21.oktober vil alle søknader bli gjennomgått og det vil bli laget en sak som legges fram for Fondsstyret som fatter vedtak om fordeling.